open-index/open-wikipedia-markdown huggingface dataset:
Histoire(s) de femme(s)

***Histoire(s) de femme(s)*** ass e lëtzebuergeschen Dokumentarfilm vun der Anne Schroeder. E koum de 5. Dezember 2018 an de Kino.

## Ëm wat geet et am Film?

De Film weist, unhand vum Liewenslaf vu Fraen aus verschiddene Generatiounen, d'Situatioun vun der Fra zu Lëtzebuerg am 20. Joerhonnert, a wéi déi sech duerch perséinlechen a politeschen Engagement, an duerch d'Opkomme vu Protest- a Fraebeweegunge geännert huet.

## Produktioun

D'Regisseurin Anne Schroeder huet véier Joer laang um Film geschafft. Schonn 2001 hat si en Dokumentarfilm mat engem änlechen Numm erausbruecht, *[[Histoire(s) de jeunesse(s)]]*, mat deem si sech fir d'Jugend interesséiert huet. Mat *Histoire(s) de femme(s)* huet si sech op d'Geschicht vun de Fraen zu Lëtzebuerg konzentréiert, déi filmtechnesch vill manner beluecht ass wéi déi vun de Männer. Dofir huet si an den Archiver vum CNA recherchéiert a sech ronn 4.000 Privatfilmer ugekuckt.

De Film krut e Subside vum Lëtzebuerger Filmfong an Héicht vun 242.321 Euro, obwuel déi éischt Demande nach refuséiert gouf.

D'Anne Schroeder huet all hiren Interviewpartnerinnen déi selwecht Froe gestallt, zum Beispill iwwer d'Opwuessen, d'Educatioun, d'Bezéiungen an d'Partner, oder d'Politik. Esou konnt si eng koherent Geschicht erzielen, obwuel déi Fraen aus ënnerschiddleche Generatiounen a soziale Kontexter kommen.

Den Numm vun den ënnerschiddlechen Interviewpartnerinne gëtt net gewisen, an et gëtt och net gesot, wéi eng Roll eng Persoun deemools oder haut gespillt huet, fir all Temoignage de selwechte Wäert ze ginn.

## Kritik

Anne Schaaf, Tageblatt:
*„Histoire(s) de femme(s)“ ist das Resultat einer beeindruckenden Recherchearbeit, die unter anderem zahllose Stunden in den Archiven des Düdelinger CNA, aber auch zwischenmenschliches Feingefühl und großes dokumentarisches Talent implizierte. Es bleibt zu hoffen, dass gerade dieser Film nicht auf einer „Ladies' Night“ ausgestrahlt wird, sondern ganz unabhängig vom Geschlecht viele Menschen hierzulande erreicht.*

Pablo Chimienti, Le Quotidien:
*Histoire(s) de femme(s) est un film utile qui parvient, malgré le sujet, à rester léger et devient même parfois très drôle.*

France Clarinval, Paperjam:
*On suit ainsi un siècle de petite et grande histoire: les guerres mondiales aussi bien que les conflits familiaux, les premiers divorces, les avortements, l'engagement, l'accès aux études et au travail. Les femmes interviewées ne sont pas nommées pour «rendre leurs témoignages plus universels» et le fil intergénérationnel mesure bien le temps qui passe. La boucle se boucle sur des images de manifestations internationales dans la mouvance #MeToo. On regrette que les protagonistes les plus contemporaines n'aient pas été choisies pour leur engagement et qu'elles aient un discours assez banal sur le mode: «Pour moi tout va bien, je veux les enfants et la carrière.» Mais ce détail s'oublie assez vite.*

## Kuckt och
* Lëscht vu lëtzebuergesche Filmer

## Um Spaweck
* Trailer op vimeo.com
Gamma-Doradus-Stär

**Gamma-Doradus-Stären** oder och **Gamma-Doradus-Verännerlecher** si pulsatiounsverännerlech Stären, déi duerch netradial Pulsatiounen op der Uewberfläch an hirer Liichtkraaft variéieren. Sou Stäre sinn typescherweis jonk, leien op der Haaptrei an hunn e Spektraltyp vun tëscht F0 an F2. Charakteristesch Amplitudë vun den Hellegkeetsschwankunge leie bei bis zu 0,1&nbsp;magnitude mat Perioden tëscht 0,4 an 3 Deeg.

De Prototyp Gamma Doradus gouf 1963 als verännerleche Stär identifizéiert an huet laang als *Verännerlechen ouni Grond* gezielt. Datt netradial Schwéngungen d'Ursaach vum Liichtwiessel sinn, berout um Ausschloss vun allen anere bekannte Mechanismen.

Déi absolut Hellegkeete vu Gamma-Doradus-Stäre leien tëscht +3,1 a +1,9&nbsp;mag, wat der 5- bis 15-facher Sonneliichtkraaft entsprécht. Déi effektiv Temperatur läit am Beräich tëscht 6950 an 7350 K, de Radius tëscht 1,43 an 2,36 Sonneradien an d'Mass tëscht 1,51 an 1,84 Sonnemassen. Déi obsevéiert Radialvitesse sinn onbedeitend a leien tëscht 1 a 4&nbsp;km/s.

All Gamma-Doradus-Verännerlecher leien op oder liicht iwwer der Haaptrei knapps baussenzeg oder um bloe Rand vun der Instabilitéitssträif. Mam schmuele Band vu Parametere gëlle si als déi homogeenst Grupp ënner de verännerleche Stären. An hirer Positioun am Hertzsprung-Russell-Diagramm iwwerlagere sech d'Gamma-Doradus-Verännerlecher an d'Delta-Scuti-Stären deelweis. En ettlech Stäre kéinte souwuel als Delta-Scuti-Stär wéi och als Gamma-Doradus-Stär klassifizéiert ginn (Hybrid Pulsatoren), well si Perioden an der Gréisstenuerdnung vun Deeg hunn, déi charakteristesch fir Gamma-Doradus-Stäre sinn, a kuerzperiodesch Schwéngunge mat Zäite vu Minutte bis Stonnen, déi typesch fir Delta-Scuti-Stäre sinn.

D'Grupp vun den entdeckte Gamma-Doradus-Verännerlecher ass relativ kleng, an all bekannt Membere gehéieren zu der jonker Scheiwepopulatioun. No enger theoreetescher Aarbecht kann et sech bei Gamma-Doradus-Stären entweeder ëm Haaptreie-Stären handelen oder ëm grad gebuere Stären, déi d'Gamma-Doradus-Instabilitéitssträif duerchkräizen. Dës béid Aarten ënnerscheede sech an hirer Mass an an der Déift vun der baussenzeger Konvektiounsschicht. Déi Ënnerscheeder sollte sech am Frequenzspektrum nidderschloen, sou datt eng Altersbestëmmung mat Hëllef vun der Asteroseismologie méiglech ass.

## Lëscht
Berosus (Moundkrater)

De **Berosus** ass en Aschlagkrater um nordëstleche Rand vun der viischter Moundsäit.
Hie läit nordwestlech vum Krater Hahn a westlech vum Krater Gauss.
De Kraterrampli ass terrasséiert. Den Zentrum ass flaach.

De Krater gouf 1935 vun der I.A.U. nom babyloneschen Astronom Berossos genannt.

## Um Spaweck
* Moundkaart Nr 28: De Krater Berosus läit ënnen an der Mëtt
Raymond Léopold Bruckberger

De **Raymond Léopold Bruckberger**, gebuer den 10. Abrëll 1907 zu Murat, a gestuerwen de 4. Januar 1998 zu Fribourg an der Schwäiz, war en Dominikaner-Pater, Schrëftsteller, Dréibuchauteur a Filmregisseur.

Hie gouf 1942 vun der Gestapo verhaft a koum fir 5 Méint an de Prisong. No senger Fräiloossung ass hien an de Maquis gaangen. Hien huet den 19. August 1944 un der Liberatioun vu Paräis deelgeholl.

## Filmographie
### als Regisseur (Kino)
* 1960: *[[Le dialogue des Carmélites]]* - Regie zesumme mam Philippe Agostini
* 1969: *[[Tu moissonneras la tempête]]* - (Dokumentarfilm)
### Dréibuchauteur
* 1943: *[[Les anges du péché]]* - Regie: Robert Bresson
* 1960: *[[Le dialogue des Carmélites]]* - Regie: Philippe Agostini, Raymond Léopold Bruckberger

## Wierker als Schrëftsteller (Auswiel)
* *Les Cosaques et le Saint-Esprit*, La Jeune Parque, 1951.
* *Marie-Madeleine*, La Jeune Parque, 1953, Albin Michel, 1975.
* *Essai sur la République américaine*, Gallimard, 1958.
* *Nous n' irons plus au bois*, Amiot-Dumont, 1958.
* *L'Histoire de Jésus-Christ*, Grasset et Fasquelle, 1965.
* *Dieu et la Politique*, Plon, 1971.
* *Saint François et le Loup*, éditions G.P., 1971,
* *Lettre ouverte à Jésus-Christ*, Albin Michel, 1973.
* *Le Chat botté et le Manteau de l'évêque*, Plon, 1973.
* *Tu finiras sur l'échafaud*, Flammarion, 1978.
* *Ce que je crois*, Grasset, 1981.
* *Le Capitalisme, mais c'est la vie !* Plon, 1984.
* *Au diable le père Bruck*, Plon, 1986.
* *Bernanos vivant*, Albin Michel, 1988.
* *À l'heure où les ombres s'allongent*, Albin Michel, 1989.
* *Marie, mère de Jésus-Christ*, Albin Michel, 1991.

## Gielercher
*
*

## Um Spaweck
AR Scorpii

Den **AR Scorpii** (*AR Sco*) ass e verännerlechen Duebelstäresystem. Hie besteet aus engem Wäissen Zwerg an engem Rouden Zwerg am Stärebild Scorpius. Hie läit op enger Distanz vu ronn 380 Liichtjoer vun eis ewech. Ufanks hat een d'System fir e verännerlechen Delta-Scuti-Eenzelstär gehalen. Eréischt duerch Amateurastronome gouf erkannt, datt et sech beim Stäresystem ëm eppes spezielles handelt, woufir d'System méi genee ënnersicht gouf. Entspriechend gouf d'Duebelstärnatur eréisct am Joer 2016 entdeckt.

## Eegenschaften
De Wäissen Zwerg rotéiert all 117 Sekonnen ëm seng eegen Achs a send änlech wéi e Pulsar Radiowellen aus, woumat hien och als éischten „White Dwarf Pulsar“ bezeechent ka ginn. Hien huet ausserdeem e Magnéitfeld mat enger Flossdicht vu 500&nbsp;Megagauss. De Rouden Zwerg liicht duerch d'Stralung vu sengem séier rotéierenden Wäissen Zwerg periodesch all 3,5 Stonnen op.

## Kuckt och
Gertrud Eysoldt

D**'Gertrud Franziska Gabriele Eysoldt**, och bekannt als *Gertrud Martersteig* a *Gertrud Berneis*, gebuer den 30. November 1870 zu Pirna, a gestuerwen de 5. Januar 1955 zu Ohlstadt an Oberbayern, war eng däitsch Schauspillerin a Filmregisseurin.

## Hiert Liewen

## No hir benannt
Den Theaterkritiker Wilhelm Ringelband deen e Frënd vun der Gertrud Eysoldt war, huet de Gertrud-Eysoldt-Rank gestëft. De Präis, dee mat 10.000 Euro dotéiert ass, gëtt vun der Stad Bensheim zesumme mat der Deutschen Akademie der Darstellenden Künste fir grouss schauspilleresch Leeschtunge verginn.

## Filmographie
* 1923: Der verlorene Schuh
* 1923: Das Geheimnis von Brinkenhof
* 1927: Dr. Bessels Verwandlung
* 1927: Der Anwalt des Herzens
* 1928: Die Dame mit der Maske
* 1929: Hotelgeheimnisse
* 1929: Heilige oder Dirne
* 1941: … reitet für Deutschland
* 1941: Ein Windstoß
* 1949: Nachtwache

## Theater (Regie)
* 1954: Johann Wolfgang von Goethe: Faust. Der Tragödie erster Teil (Deutsches Theater Berlin)
Gertrud-Eysoldt-Rank

De **Gertrud-Eysoldt-Rank** ( Gertrud-Eysoldt-Ring) ass en Theaterpräis deen all Joer zanter 1986 als Undenken un d'Gertrud Eysoldt vergi gëtt. De Präis gëtt vun der Stad Bensheim zesumme mat der Deutschen Akademie der Darstellenden Künste fir grouss schauspilleresch Leeschtunge verginn. E gëtt allkéiers am Fréijoer vum Joer no der Proklamatioun iwwerginn. De Präis dee mat 10.000 Euro dotéiert ass, geet op e Vermiechtnes vum Journalist a Theaterkritiker Wilhelm Ringelband zeréck, dee bis zu sengem Doud zu Bensheim gelieft huet an a sengem Testament e Schauspillerpräis mam Numm vun der Gertrud Eysoldt an d'Liewe geruff hat.

2018 krut den Änder Jung als éischte Lëtzebuerger de Präis; d'Präisiwwerreechung war de 16. Mäerz 2019.

## Laureate vum Gertrud-Eysoldt-Rank

## Um Spaweck

* De Gertrud-Eysoldt-Rank op der Websäit vun der Stad Bensheim
Enrico Golinucci

Den **Enrico Golinucci**, gebuer de 16. Juli 1991, ass e san-marineesesche Foussballspiller op der Mëttelfeldpositioun.

Säi éischte Veräin als A-Kader-Sportler war vun 2011 bis 2013 den FC Domagnano. Zanter 2014 spillt hie beim AC Libertas. Zanter dem November 2014 spillt den Enrico Golinucci an der san-marineesescher Foussballnationalekipp.

Hien ass de Brudder vum Alessandro Golinucci, deen och an der san-marineesescher Foussballnationalekipp spillt.
(163899) 2003 SD220

Den **(163899) 2003 SD<sub>220</sub>** ass en äerdnoen Asteroid, deen d'Äerdbunn kräizt an deem säi Perihel bannenzeg der Venusbunn läit. Hie gouf 2003 SD220 genannt a gouf den 23.&nbsp;September 2003 am Kader vum LONEOS-Projet entdeckt.

Den Asteroid beweegt sech an enger 4:3-Bunnresonanz zu der Äerd, wouduerch et all dräi Joer zu engem enke Rendez-Vous kënnt. De 24.&nbsp;Dezember 2015 koum den 2003 SD220 der Äerd bis op 11 Millioune Kilometer erun. Den 22.&nbsp;Dezember 2018 war d'Distanz nëmmen 2,8 Millioune Kilometer. Am Joer 2070 passéiert den Asteroid d'Äerd op enger Distanz vun 2,7 Millioune Kilometer.

## Kuckt och

* Lëscht vun den Asteroiden
* Haaptasteroidenceinture
* Lëscht vun äerdnoen Asteroiden

## Um Spaweck
* AstDyS -Astronomesch Date vum (163899) 2003 SD220
G. Bond (Moundkrater)

Den **G. Bond** ass en Aschlagkrater op der nordëstlecher viischter Moundsäit.
Hie läit südlech vum Krater Hall um südleche Rand vum Lacus Somniorum.
Westlech a südlech leeft d'Moundrill **Rima G. Bond**.

De Krater gouf 1935 vun der I.A.U. nom amerikaneschen Astronom George Phillips Bond (1825–1865) genannt.

## Um Spaweck
* Moundkaart Nr 27: Den G. Bond läit ënne lénks
(6001) Thales

Den **(6001) Thales** ass en Asteroid vun der Asteroidenceinture. Hie gouf den 11. Februar 1988 vum belschen Astronom Eric Walter Elst um La-Silla-Observatoire vum Europäesche Südobservatoire am Chile entdeckt.

Den Asteroid gouf nom griichesche Philosoph Thales vu Milet genannt.

## Kuckt och

* Lëscht vun den Asteroiden
* Haaptasteroidenceinture
* Lëscht vun den Asteroiden – Haaptceinture 6001 - 6500

## Um Spaweck
* Asteroid Thales: Discovery Circumstances op der Websäit vum Minor Planet Center vun der Internationaler Astronomescher Uniounm Harvard-Smithsonian Center for Astrophysics, Cambridge, USA
* Asteroid Thales in der Small-Body Database des Jet Propulsion Laboratory der NASA beim California Institute of Technology, Pasadena, USA
* Astronomesch Date vum (6001) Thales
Le feu follet

** Le feu follet** ass e franséische Film vum Louis Malle aus dem Joer 1963 no engem Roman vum Pierre Drieu La Rochelle.

## Ëm wat geet et am Film?
Den Alain Leroy war an enger Entzéiungskuer wéinst Alkoholproblemer. Hie fënnt awer no der Kuer kee Goût méi um Liewen…

## Um Spaweck
Hahn (Moundkrater)

De **Moundkrater Hahn** läit um nordëstleche Rand vun der viischter Moundsäit. Südëstlech läit de Krater Berosus.

De Krater gouf am Joer 1935 vun der I.A.U. nom Graf Friedrich von Hahn (1742–1805)  an dem Otto Hahn (1879–1968) henannt.

## Um Spaweck
* Moundkaart Nr 45: Den Hahn läit uewe lénks
Hall (Moundkrater)

Den **Hall** ass en Aschlagkrater op der nordëstlecher viischter Moundsäit.
Hie läit nërdlech vum Krater G. Bond um Flaachland vum Lacus Somniorum.
De Krater ass ganz staark erodéiert a virun allem am Süde a Westen ass de Kraterrampli komplett verschwonnen.
Am Weste leeft d'Moundrill Rima G. Bond.

De Krater gouf 1935 vun der I.A.U. nom amerikaneschen Astronom Asaph Hall genannt.

## Um Spaweck
* Moundkaart Nr 27: Den Hall läit ënne lénks
Kriibseweier

*Kriibseweier, e Weier am Ellergronn an der Gemeng Esch-Uelzecht
*Kriibseweier, e Weier am Gréngewald an der Gemeng Jonglënster
Kriibseweier (Jonglënster)

De **Kriibseweier** ass e Weier um Bord vum Gréngewald zu Gonnereng an der Gemeng Jonglënster.

## Geographie
E läit südwestlech vu Gonnereng an nërdlech vun der N11 op enger Héicht vun ongeféier 344 m (NG-L).

## Geschicht

Bis zur franséischer Revolutioun huet de Weier der Abtei Neimënster gehéiert an ass vun de Patere fir d'Kriibsenzuucht benotzt ginn. Déi heemesch Kriibsaarten, wéi den europäesche Flosskriibs (*astacus astacus*), dee laang Zäit an der Gastronomie am Gebrauch war, gradewéi de Steekriibs (*austropotamobius torrentium*) ware fréier a ville Lëtzebuerger Waasserleef ze fannen.

Enn vum 19. Joerhonnert gouf et eng Infektiounskrankheet ënner de Flosskriibsen, déi bal déi komplett Flosskriibspopulatioun zerstéiert huet. Den Erreeger vun dëser *Kriibsepescht* war de Fuedempilz Aphanomyces astaci deen aus Nordamerika erageschleeft gouf, deen an d'Nervesystem andréngt an de Kriibs bannent kuerzer Zäit dout mécht. Et gouf festgestallt, datt déi nordamerikanesch Kriibsaarten (wéi z.&nbsp;B. de Signalkriibs *pacifastacus leniusculus*) d'Krankheet iwwerdroen hunn.

## Kuckt och

## Biller

Junglinster, Grünewald, Kriibseweier (102).jpg
Junglinster, Grünewald, Kriibseweier (103).jpg
Junglinster, Grünewald, Kriibseweier (104).jpg


## Um Spaweck
Chrëschtbeliichtung

Eng **Chrëschtbeliichtung** ass en Deel vun der Advents- a Chrëschtdekoratioun. Si gëtt fir d'Dekoratioun vu Stroossen a vun Haiser uechter d'Festsaison, ënner anerem an der Adventszäit an iwwer d'Chreschtegdeeg selwer benotzt. Originell kënnt déi Traditioun aus Däitschland an hautdesdaags, besonnesch zanter den 1960er Joren ass d'Dekoréiere mat Luuchtegirlanden, Luuchtdioden, dekorative Biren a mat Käerzen an der Westlecher Welt an och a verschiddenen orientaleschen Territoiren (Japan, Hong Kong, ...) e feste Brauch.

Fir d'Chrëschtenheet symboliséiert d'Chrëschtbeliichtung, d'Liicht, dat de Jesus der d'Welt geschenkt huet.

## Um Spaweck

## Fir ze liesen
* *E. Rhein*: Du und die Elektrizität. Berlin, Ullstein 1940. S. 314 ff, *Eine Kerze erlischt*.
Lametta

**Lametta** besteet aus schmuelen, dënnen, helle Sträife vu Blatmetall. Et gëtt als Advent- a Chrëschtdekoratioun, a gréisstendeels als en Dekoratiounselement op Chrëschtbeemercher benotzt. De Lametta a senger moderner Form kënnt aus Däitschland.

D'Stanniol ass d'Haaptmaterial fir d'Produktioun vum Lametta.

## Kuckt och
* Girland

## Um Spaweck
Pavillon am Gréngewald

De **Pavillon am Gréngewald** ass en oktogonaalt Haischen am Gréngewald.

## Geographie
De Pavillon läit op enger Héicht vun zirka 380 m (NG-L), tëscht dem Waldhaff a Gonnereng, nërdlech vun der N11, an der Kadastersektioun *Gréngewald *vun der Gemeng Nidderaanwen.

## Geschicht
D'Gebai gouf ëm 1890 vum Groussherzog Adolphe baue gelooss an ass vun den Herrschafte gär fir Picknicker benotzt ginn.

## Kuckt och

## Biller

Grünewald, Niederanven, Pavillon Adolphe (102).jpg|De Pavillon vu vir (Ostsäit)
Grünewald, Niederanven, Pavillon Adolphe (103).jpg|Nordwestsäit
Grünewald, Niederanven, Pavillon Adolphe (104).jpg|Südwestsäit


## Um Spaweck
Le journal d'une femme de chambre (Film 1964)

** Le journal d'une femme de chambre** ass e franséisch-italieenesche Film vum Luis Buñuel aus dem Joer 1964 no engem Roman vum Octave Mirbeau.

## Ëm wat geet et am Film?
Eng jonk Fra vu Paräis iwwerhëlt d'Plaz vun engem Déngschtmeedche bei enger besserer Famill an der Provënz. Hei muss si d'Grausamkeeten an d'Perversioune vun där Famill erdroen…

## Um Spaweck
Silver Age vun de Comics

Ënnert dem **Silver Age vun de Comics** versteet een am Beräich vum amerikanesche Comic d'Zäitspan vun 1956 bis ongeféier 1970. De Silver Age zeechent sech duerch grouss artistesch Progrèsen a Verkaafserfolleg virun allem am Beräich vun de Superhelden-Comics aus. Nieft dem Silver Age gëtt et och nach e Bronze Age, e Golden Age an e Modern Age. Als Start vum Silver Age gëtt d'Verëffentlechung vum *[[Showcase|Showcase #4]]* vum Carmine Infantino an dem Joe Kubert ugesinn.
Biergerkräiz (Gréngewald)

D**'Biergerkräiz** ass eng Plaz am Gréngewald, an der Gemeng Steesel, op deem véier Bëschweeër zesummekommen. Op der Plaz steet e Weekräiz dat der Plaz hiren Numm gëtt.

## Geographie
D'Biergerkräiz läit op enger Héicht vun zirka 412 m (NG-L), süd-ëstlech vun der Dujangsbrak, an der Kadastersektioun Heeschdref vun der Gemeng Steesel.

## Geschicht
D'Originne vum Biergerkräiz sinn net ganz kloer. Et gëtt ugeholl, datt d'Biergerkräiz eppes mam Schlass Buerglënster ze dinn huet. Den Demonym fir d'Awunner aus der Buerg ass *Bierger*. Méiglecherweis huet d'Biergerkräiz dem Schlasshär vu Buerglënster als Justizkräiz, d.&nbsp;h. als Zeechen datt hien Här vum Geriicht ass, gedéngt. Et kéint awer och e reliéist Zeeche sinn, dat vun der Par Buerglënster opgeriicht gouf.

## Kuckt och
*Lëscht vun de Weekräizer zu Lëtzebuerg

## Biller

Heisdorf, Grünewald, Biergerkräiz (101).jpg
Heisdorf, Grünewald, Biergerkräiz (panneaux).jpg


## Um Spaweck
Vincent Reding

De **Vincent Reding**, gebuer 1992, ass e lëtzebuergesche Kriminolog, CSV-Politiker a vun Dezember 2018 bis September 2025 Buergermeeschter vun der Gemeng Weiler zum Tuer.

## Liewen a Karriär
Hien huet 2017 säi Studium als Kriminolog fäerdeg gemaach.

Bei de Gemengewalen am Joer 2017 huet hie fir d'éischt Kéier an der Gemeng Weiler zum Tuer kandidéiert a koum, virun der deemoleger Buergermeeschtesch Cécile Hemmen, op déi éischt Plaz, wat d'Zuel vun de Stëmmen ugeet. Hie koum doropshin als zweete Schäffen an de Schäfferot.

Bei de Chamberwalen 2018 krut hien a senger Gemeng nees méi Stëmme wéi d'Cécile Hemmen, an och méi wéi den CSV-Spëtzekandidat Claude Wiseler.

Nom Récktrëtt vun der Cécile Hemmen als Buergermeeschtesch vu Weiler goufen de 14. Oktober 2018 Komplementarwalen an der Gemeng ofgehalen an de Vincent Reding gouf dunn neie Buergermeeschter. Hie gouf den 13. Dezember 2018 vereedegt.

Am Juni 2025 huet hie säi Récktrëtt als Buergermeeschter fir September dat Joer annoncéiert.
## Um Spaweck
* Nadine Schartz, *Der jüngste Bürgermeister*, am Luxemburger Wort vum 27. Dezember 2018, S. 22
Elektronik

D**'Elektronik** ass en Haaptgebitt vun der Elektrotechnik. D'Aufgabeberäicher sinn den Entworf an d'Konstruktioun vu Schaltkreesser op Platinne mat elektronesche Baudeeler, ganz dacks gehéiert dozou och d'Abauen an e Gehais. Eng weider Miniaturiséierung vun elektronesche Schaltkreesser gëtt mam sougenannten integréierte Schaltkrees realiséiert, meeschtens mat Strukturgréissten am Mikrometerberäich, dofir gëtt deen Deelberäich vun der Elektronik Mikroelektronik genannt. A verschiddenen Industrien, ass d'100-Nanometer-Limitt schonn ënnerschratt, sou datt een neierdéngs do formell vun Nanoelektronik schwätzt.

Aufgabeberäicher vun der Elektronik sinn ganz grouss, sou datt verschidde Spezialisatiounen entstane sinn respektiv och nach Deelgebidder genannt, déi och a Fachschoulen an an Héichschoulen als Fächer ugebuede ginn. 

## Deelgebidder vun der Elektronik
* D'Analogelektronik
* D'Digitaltechnik
* De PCB-Design
* Den Chip-Design
* De Mikroprozessor
* De Mikrokontroller
* Embedded Systems
* D'Leeschtungselektronik

## Um Spaweck
Ditgesbaach (Steesel)

D**'Ditgesbaach** ass eng kleng lëtzebuergesch Baach am Gréngewald, an der Gemeng Steesel. Et ass eng Niewebaach vun der Schetzelbaach.

Se huet hir Quell ronn 600 Meter nërdlech vum Stafelter op enger Héicht vun 377 Meter. Vun do leeft se no Süden an no Südosten ënner dem CR119 erduerch bis op d'Gemengegrenz mat Nidderaanwen. Vu do dréint se no Norden, fir no engem totale Laf vun 1.370 Meter, op enger Héicht vun 343&nbsp;m an d'Schetzelbaach ze lafen.

## Kuckt och
Kriibsebaach (Schwaarz Iernz)

D**'Kriibsebaach** ass eng kleng lëtzebuergesch Baach am Gréngewald an an de Gemenge Steesel, Nidderaanwen a Jonglënster . Et ass eng Niewebaach vun der schwaarzer Iernz.

Se huet hir Quell am Gréngewald ëstlech vum Biergerkräiz op enger Héicht vu 408 Meter. Vun do leeft se no Osten fir bei Gonnereng de Kriibseweier ze fidderen. Duerno leeft s'ënner der Iechernaacherstrooss erduerch fir dann annerhallwe Kilometer méi wäit, südlech vu Gonnereng mat der Iernsterbaach zesummenzelafen a sou d'Schwaarz Iernz ze bilden.

## Trivia
Haut huet d'Schwaarz Iernz hiren Numm eréischt vum Zesummelaf vun den zwou Baachen un. Fréier gouf geléiert datt d'Schwaarz Iernz hir Quell am Gréngewald hätt. Et fënnt ee sou op alen topographesche Kaarten d'Kriibsebaach als *Ernz noire* agezeechent.
Réngelbaach

D**'Réngelbaach** ass eng kleng lëtzebuergesch Baach am Gréngewald, an der Gemeng Steesel. Se huet hir Quell am *Réngelbur* südwestlech vun der *Hammbiersknupp* op enger Héicht vun 376 Meter. Vun do leeft se 2,3&nbsp;km an nordëstlecher Richtung fir um *Fréinland* mat der Schetzelbaach zesummenzelafen an d'Wäiss Iernz ze bilden.
Biergerkräiz (Homonymie)

* Biergerkräiz, e Lieu-dit um Bord vum Bambësch an der Gemeng Koplescht.
* Biergerkräiz, eng Plaz am Gréngewald an der Gemeng Steesel.
Reiner Gamma

**Reiner Gamma** ass e sougenannte Swirl, e Gebitt vun ongewéinlecher Hellegkeet am Oceanus Procellarum um Äerdmound. E läit selenographesch op der viischter Moundsäit bei 7° 30′ Nord zu 59° 00′ West, an der Géigend vum Krater Reiner. De Krater gouf am Joer 1935 vun der I.A.U. nom Vincentio Reinieri († 1648) genannt. De mëttleren Duerchmiesser vun der verwierbelter ovaler Struktur huet zirka 70 Kilometer. Dat markantst Zeechen ass déi zu senger Ëmgéigend, ofwäichend Albedo.

## Theorien

Fréier Astronomen haten falsch ugeholl, datt d'Struktur e Krater wier. Den Giovanni Riccioli hat dësen *Galilaeus*, nom Galileo Galilei genannt. Spéider huet sech eraus gestallt, datt et kee Krater ass, an den Numm Galilaei gouf op en anere Krater iwwerdroen.

Mat der Erkenntnes, datt d'Struktur keng Mull oder Bierg um Terrain ass an och op kee fréiere Lavaausbroch zeréckgeet, gouf et e Rätsel. Nodeem awer änlech Onreegelméissegkeeten am Mare Ingenii an am Mare Marginis entdeckt goufen, konnt mat dësen neien Erkenntnesser eng Theorie entwéckelt ginn. D'Anomalie leie sech bal genee visavis vun de Basengsmëttelpunkte vun anere Maria a sou kann ugeholl ginn, datt si zur selwechter Zäit wéi déi Aschlagkrateren duerch seismesch Verwerfungen a reflektéiert Energië vun den Aschléi entstane sinn. Problematesch ass allerdéngs d'Tatsaach, datt et géigeniwwer vum Reiner Gamma keng passend Kratere op der anerer Säit vum Mound gëtt.

1972 gouf vu Subsatellitten, déi vun Apollo 15 an 16 an eng Moundëmlafbunn ausgesat gi waren, entdeckt, datt de Reiner Gamma e Magnéit-Feld huet. Dat gläicht am Opbau engem Dipol. Zudeem konnte verhältnesméisseg staark magnéitesch Felder no bei den Onreegelméissegkeete gemooss ginn. Déi genee Ursaach dofir ass onbekannt.

D'magnéitescht Feld ass staark genuch, fir de Sonnewand ofzelenken. Well een unhëlt, datt de Sonnewand d'Mounduewerfläch iwwer Joermilliounen däischter mécht, gëtt spekuléiert, datt d'Anomalie vun der Albedo méiglecherweis hir Ursaach an der magnéitescher Anomalie huet.

## Um Spaweck

*  NASA: Mysterious Lunar Swirls
*  The-moon.wikispaces.com: Reiner Gamma
* Spektrum.de: Amateuraufnahmen https://www.spektrum.de/alias/wunder-des-weltalls/reiner-gamma-magnetfeld/1256655
Märelbaach

D**'Märelbaach** ass eng kleng lëtzebuergesch Baach an der Gemeng Biekerech. Et ass eng Niewebaach vun der Pall.

Se huet hir Quell um *Hunnebur* op der belscher Grenz tëscht de Maarken LB116 am LB115 op enger Héicht vun 309 Meter. Vun do leeft se no Norden ënner der N24 erduerch, fir dann no ronn 300&nbsp;m vu riets an d'Pall ze lafen.
Andon (Baach)

Den **Andon** ass eng franséisch Baach am Departement Meuse. Et ass e lénksen Niewefloss vun der Meuse.

## Géographie

Den Andon ass eng Baach an der Argonne. Se huet hir Quell an der Gemeng Montfaucon-d'Argonne. Op hirem Laf beschreift se e groussen Hallefkrees a leeft zu Doulcon vis-à-vis vun Dun-sur-Meuse vu lénks an d'Meuse.

## Kuckeswäertes lannscht d'Baach

* Amerikanesche Kierfecht zu Romagne-sous-Montfaucon, de gréissten amerikanesche Kierfecht an Europa
* Amerikanescht Monument um Montfaucon

## Um Spaweck
* Chaînage op der Wesäit vum SANDRE
* Debit vum Andon
Moundswirl

**Swirl** (Trëndel) ass d'Bezeechnung fir ganz hell, wierbelfërmeg Albedoformatiounen op der Uewerfläch vum Äerdmound. Si hu kee Relief a si mat enger magnéitescher Anomalie verbonnen. D'Strukture si ganz rar a kënne bis elo nach net schlësseg erkläert ginn.

## Beschreiwung
Swirle gëtt et nëmmen um Äerdmound an do primär op der äerdofgedréiter Säit. Vun den am Ganzen nëmmen eelef Exemplaren ass de Reiner Gamma, op der viischter Moundsäit am Oceanus Procellarum de markantsten Objet,. Um Südwestrand vum Oceanus läit d'Rima-Sirsalis-Swirl. Um südlechen Héichland vun der äerdnoer Säit leien den Airy-Swirl – tëscht dem Krater Airy an dem westlecheren Parrot&nbsp;C – souwéi den Descartesswirl um Nordrand vum Krater Descartes. Vun der Moundrécksäit gräift de Marginis-Swirl beim Krater Al-Biruni bis op dat nërdlecht Ëmfeld vum Krater Goddard iwwer. Déi weider speziell Plazen op der Récksäit sinn d'Mare Moscoviense, d'Mare Ingenii an déi véier Gebidder vun de Krater Firsov, Gerasimovich, van de Graaff an Hopmann. D'Exemplare op dem hellere Moundhéichland, wéi de Marginis- a besonnesch den Descartes-Swirl, hiewen sech do manner gutt of, wéi déi, déi op den däischtere Marefläche leien.

Mat Ausnam vum Reiner Gamma leien all Swirls ëmmer géigeniwwer vun engem groussen Aschlagbecken. Doraus erkläert sech hiert Dominéieren op der Moundrécksäit, well déi grouss Mare-Becken nëmmen op der viischter Moundsäit virkommen. Dësen Opbau hat zu der Meenung gefouert, datt d'Swirls dat antipodescht Resultat vu Schockwellen duerch déi grouss Aschléi sinn.

Am Géigesaz zum Mound hunn d'Swirls en eegent Magnéitfeld. Dës magnéitesch Anomalie ginn als MAGCON bezeechent, dem Akronym fir *Magnetic Concentration* (*kuckt och: [[Mascon]]*). Si kéinten de Moundbuedem virun de geluedenen Deelercher vum Sonnewand ofschiermen an e séiert Nodonkelen vum Buedemmaterial verhënneren.

Déi Theorien, no där d'Swirls Reschter vun ageschloener Koméitekäre wären, kënnen net hir ongläichméisseg Verdeelung erklären. Zudeem konnte vun der Raumsond Messenger um Merkur keng änlech Strukturen entdeckt ginn, obwuel seng Bunn an der gréisserer Sonnennoperschaft méi dacks vu Koméite gekräizt gëtt.

## Um Spaweck

* Ute Kehse: ''Das Geheimnis der Mondwirbel''; op Bild der Wissenschaft online
* Tony Phillips: ''Lunar swirls''; op NASA science news
* Georgiana Kramer: ''Derivation of the Moon's Mineralogy, Chemistry, & Maturity from Reflected Light and the Anomaly of the Lunar Swirls''. (PDF)
* ''Swirl Albedo (LMA)''; op Flickr.com
The Yellow Rolls-Royce

** The Yellow Rolls-Royce** ass e brittesche Film vum Anthony Asquith aus dem Joer 1964.

## Ëm wat geet et am Film?
De Film erzielt Episoden aus dem Liewe vun de Besëtzer vun engem giele Rolls-Royce…

## Um Spaweck
Campanadas a medianoche

** Campanadas a medianoche** ass e spuenesch-Schwäizer Film vum Orson Welles aus dem Joer 1965 no Theaterstécker vum William Shakespeare an no engem Buch vum Raphael Holinshed.

## Ëm wat geet et am Film?
De Film erzielt d'Liewe vum Jack Falstaff engem Personnage deen a verschiddenen Theaterstécker vum Shakespeare optrëtt

## Um Spaweck
Mademoiselle (Film 1966)

** Mademoiselle** ass e franséisch-brittesche Film vum Tony Richardson aus dem Joer 1966.

## Ëm wat geet et am Film?
D'Mademoiselle ass Léierin an engem klengen Duerf an der Corrèze. Si ass eng respektéiert Persoun an hirer Uertschaft, ass awer a Wierklechkeet e ganz anere Mënsch…

## Um Spaweck
Peter Brook

De **Peter Brook**, gebuer als *Peter Stephen Paul Brook* den 21. Mäerz 1925 zu London, a gestuerwen den 2. Juli 2022 zu Paräis, war en engleschen Auteur, Film- an Theaterregisseur.

De Brook huet sech am Theater haaptsächlech mat de Stécker vum William Shakespeare beschäftegt. Dernieft huet hien awer och Stécker vun Auteure wéi Jean-Paul Sartre, Friedrich Dürrenmatt, Peter Weiss a Jean Genet inzenéiert.

De Peter Brook war vun 1951 bis zu hirem Doud am Joer 2015 mat der Schauspillerin Natasha Parry bestuet.
## Filmographie
### als Regisseur
#### Kino
* 1953: *[[The Beggar's Opera]]* - Haaptacteuren: Laurence Olivier, Hugh Griffith, Stanley Holloway
* 1959: *[[Moderato cantabile (Film)|Moderato cantabile]]* - Haaptacteuren: Jeanne Moreau, Jean-Paul Belmondo, Pascale de Boysson
* 1963: *[[Lord of the Flies]]* 
* 1967: *[[Marat/Sade]]* - Haaptacteuren: Patrick Magee, Ian Richardson, Glenda Jackson
* 1967: *[[Tell Me Lies]]* 
* 1971: *[[King Lear (Film 1971)|King Lear]]* - Haaptacteuren: Paul Scofield, Irene Worth, Cyril Cusack
* 1976: *[[Meetings with Remarkable Men]]* - Haaptacteuren: Dragan Maksimovic, Terence Stamp, Natasha Parry
* 1983: *[[La tragédie de Carmen]]* - Haaptacteuren: Hélène Delavault, Zehava Gal, Eva Saurova
#### TV (Auswiel)
* 1982: *La cerisaie* - Haaptacteuren: Niels Arestrup, Catherine Frot, Anne Consigny
* 1989-1990: *[[The Mahabharata]]* - (3 Episoden) - (TV-Mini-Serie)
* 2002: *[[The Tragedy of Hamlet]]* - Haaptacteuren: Adrian Lester, Natasha Parry

## De Brook als Auteur
* *The Empty Space* (1968) 
* *The Shifting Point* (1988)
* *Le diable c'est l'ennui * (1991)
* *There Are No Secrets* (1993)
* *The Open Door* (1995)
* *Threads of Time: Recollections* (1998)
* *Evoking Shakespeare* (1999)
* *The Quality of Mercy: Reflections on Shakespeare * (2013)

## Um Spaweck
Le plus vieux métier du monde

** Le plus vieux métier du monde** ass en italieenesch-franséisch-däitschen Episodefilm vum Franco Indovina, Mauro Bolognini, Philippe de Broca, Michael Pfleghar, Claude Autant-Lara a Jean-Luc Godard aus dem Joer 1967.

## Ëm wat geet et am Film?

De Film erzielt a 6 Episoden iwwer d'Prostitutioun zu verschiddenen Zäiten. Déi verschidden Episode sinn:
* 1: *L'ère préhistorique* - Regie: Franco Indovina
* 2: *Les nuits romaines* - Regie: Mauro Bolognini
* 3: *La Révolution française ou Mademoiselle Mimi* - Regie: Philippe de Broca
* 4: *La belle époque* - Regie: Michael Pfleghar
* 5: *Aujourd'hui* - Regie: Claude Autant-Lara
* 6: *Anticipation, ou l'Amour en l'an 2000* - Regie: Jean-Luc Godard

## Um Spaweck
The Sailor from Gibraltar

** The Sailor from Gibraltar** ass e brittesche Film vum Tony Richardson aus dem Joer 1967 nom Roman *Le Marin de Gibraltar* vun der Marguerite Duras.

## Ëm wat geet et am Film?
En Englänner verléisst a senger Vakanz an Italie seng Frëndin fir eng Amerikanerin. Déi ass op der Sich no engem Matrous dee si mengt vu fréier ze kennen...

## Um Spaweck
Great Catherine

**Great Catherine** ass e brittesche Film vum Gordon Flemyng aus dem Joer 1968 no engem Theaterstéck vum George Bernard Shaw.

## Ëm wat geet et am Film?

## Um Spaweck
Pascale de Boysson

D**'Pascale de Boysson**, gebuer als *Marie Thérèse Antoinette Pascale de Boysson* de 16. Abrëll 1922 am Schlass vu Châtillon an der Gemeng Chindrieux, a gestuerwen den 9. August 2002 zu La Noue, war eng franséisch Schauspillerin.

Si huet a bedeitende Filmer wéi *[[Le dialogue des Carmélites]]* (1960) vum Philippe Agostini a Raymond Léopold Bruckberger, *[[La vieille dame indigne]]* (1965) vum René Allio, *[[Perceval le Gallois]]* (1978) vum Éric Rohmer an *[[Tess (Film)|Tess]]* (1979) vum Roman Polanski eng Roll iwwerholl.

## Filmographie
### Kino
* 1957: *[[Pot-Bouille]]* - Regie: Julien Duvivier - Haaptacteuren: Gérard Philipe, Dany Carrel
* 1960: *[[Moderato cantabile (Film)|Moderato cantabile]]* - Regie: Peter Brook - Haaptacteuren: Jeanne Moreau, Jean-Paul Belmondo
* 1960: *[[Le dialogue des Carmélites]]* - Regie: Philippe Agostini, Raymond Léopold Bruckberger - Haaptacteuren: Jeanne Moreau, Pascale Audret
* 1961: *[[Amélie ou le temps d'aimer]]* - Regie: Michel Drach - Haaptacteuren: Marie-José Nat, Jean Sorel
* 1962: *Le bureau des mariages* - Regie: Yannick Bellon - (Kuerzfilm)
* 1963: *[[Les abysses]]* - Regie: Nikos Papatakis - Haaptacteuren: Francine Bergé, Colette Bergé
* 1964: *[[Du grabuge chez les veuves]]* - Regie: Jacques Poitrenaud - Haaptacteuren: Danielle Darrieux, Dany Carrel
* 1965: *[[La vieille dame indigne]]* - Regie: René Allio - Haaptacteuren: Sylvie, Malka Ribowska
* 1966: *[[La seconde vérité]]* - Regie: Christian-Jaque - Haaptacteuren: Michèle Mercier, Robert Hossein
* 1970: *[[Madly]]* - Regie: Roger Kahane - Haaptacteuren: Alain Delon, Mireille Darc
* 1973: *[[Il n'y a pas de fumée sans feu]]* - Regie: André Cayatte - Haaptacteuren: Annie Girardot, Mireille Darc
* 1975: *[[Aloïse (Film)|Aloïse]]* - Regie: Liliane de Kermadec - Haaptacteuren: Isabelle Huppert, Delphine Seyrig
* 1975: *[[Jeu]]* - Regie: Reginald Gray - Haaptacteuren: Laurent Terzieff, Derk Kinnane
* 1978: *[[Perceval le Gallois]]* - Regie: Éric Rohmer - Haaptacteuren: Fabrice Luchini, André Dussollier
* 1979: *[[Tess (Film)|Tess]]* - Regie: Roman Polanski - Haaptacteuren: Nastassja Kinski, Peter Firth
* 1982: *[[Petit Joseph]]* - Regie: Jean-Michel Barjol - Haaptacteuren: Jean-Marc Thibault, Isabelle Weingarten 
* 1985: *[[La ragazza dei lilla]]* - Regie: Flavio Mogherini - Haaptacteuren: Brigitta Boccoli, Mario Adorf
* 1990: *[[Le radeau de la Méduse]]* - Regie: Iradj Azimi - Haaptacteuren: Jean Yanne, Claude Jade
* 1992: *Le guéla* - Regie: Pascale Charolais: (Kuerzfilm)
* 2003: *[[Rien, voilà l'ordre]]* - Regie: Jacques Baratier - Haaptacteuren: Amira Casar, Laurent Terzieff

## Um Spaweck
Präis vun der Schweedescher Räichsbank fir Ekonomie

De **Präis vun der Schweedescher Räichsbank fir Ekonomie** (*Sveriges Riksbanks pris i ekonomisk vetenskap till Alfred Nobels minne*, wuertwiertlech “Präis vun der Schweedescher Räichsbank fir Ekonomie als Erënnerung un den Alfred Nobel”) ass e Präis deen déi Schweedesch Räichsbank (Zentralbank) 1968 fir hiren 300-järege Jubiläum gestëft huet an deen 1969 fir d'éischt vergi gouf.

De Präis gëtt all Joer enger oder méi Persoune fir hiren aussergewéinleche Bäitrag am Beräich vun der Ekonomie zougedeelt. E gëtt ëmmer zesumme mat den Nobelpräisser verginn, ass geneesou héich dotéiert an d'Präisdréier ginn no de selwechte Krittären erausgesicht. Doduerch gëtt en dacks als “Nobelpräis fir d'Ekonomie” bezeechent, obwuel e keen Nobelpräis ass.

Grad wéi d'Nobelpräisser fir Physik a Chimie gëtt e vun der Kinneklech Schweedescher Akademie vun de Wëssenschaften iwwerreecht.

De Präis war 2018 mat 9 Millioune Schweedesch Krounen dotéiert, am Ament(Dezember 2018) ronn 777.000 Euro.

## Präisdréier
Eng däitlech Majoritéit vun de Präisdréier staamt aus den USA. Besonnesch staark vertruede ware bis elo d'Ekonomiste vun der Universitéit Chicago, vun där am Ganzen zéng Laureate koumen. An de Joren 1990 bis 1993 koum souguer all Joer ee vun de Laureate vun dëser Uni. Och aner amerikanesch Universitéite si ganz staark vertrueden: fënnef Laureate koume vun der University of California an allkéiers véier Präisdréier koume vun der Columbia University, Princeton University, Harvard University an dem Massachusetts Institute of Technology (MIT).

Bis elo ass de Präis bal nëmmen u Männer verdeelt ginn. D'Elinor Ostrom ass déi eenzeg Fra déi bis elo (am Joer 2009) mam Präis ausgezeechent gouf.

Den Herbert A. Simon war 1978 den éischten Net-Ekonomist, deen dëse Präis iwwerreecht krut. Hien huet säi PhD an de Politikwëssenschafte gemaacht, säin Afloss an der Ekonomie ass awer bedeitend.

## Literatur

* Avner Offer, Gabriel Söderberg, 2016, *The Nobel Factor - The Prize in Economics, Social Democracy, and the Market Turn*, Princeton University Press, ISBN 978-0-691-16603-2
* Jean-Édouard Colliard Emmeline Travers, 2009, *Les prix Nobel d'économie*, La Découverte, Paris, ISBN 978-2-7071-5670-9
*Frédéric Lebaron, 2002, ''Le “Nobel” d'économie'', ''Actes de la recherche en sciences sociales''

## Um Spaweck

* offiziell Internetsäit
Jim Davis (Comicszeechner)

Den **James Robert** ("**Jim**") **Davis**, gebuer den 28. Juli 1945 zu Marion am Indiana, ass en US-amerikanesche Comicszeechner, deen d'Comicserie mam Kueder *[[Garfield]]* erfonnt huet an zeechent.

## Liewen
Den James Davis huet als Kand op enger klenger Farm gelieft. Wéinst senger deierlecher Gesondheet huet hien dacks missen doheem bleiwen, wou hien d'Zäit mat Zeechne verbruecht huet. 1964 ass hien op d**Ball State University'' zu [[Muncie]] gaangen, wou hie [[Konscht]] an Économie politique studéiert huet. Do huet hie seng éischt Fra Carolyn kennegeléiert.

Well hien zeechneresch talentéiert war, huet hien ufanks an enger Publicitéitsagence geschafft. Duerno huet hien 1969 als Assistent beim Comiczeechner [[Tom Ryan]] geschafft. Seng éischt Comicfigur war de Kiewerlek ''Gnorm Gnat''. Deen hat net deen erwënschte Succès, sou datt den Davis sech entscheet huet, eng nei Comicfigur z'erschafen.

Well et vill Comics mat engem [[Hënn|Hond]] als Haaptfigur gëtt, mee keng mat enger [[Hauskaz|Kaz]], a well hien als Kand vill Kazen hat, huet den Davis de Kueder Garfield erfonnt, eng Mëschung aus all de Kazen, déi hie jeemools hat. Domat huet säi Succès ugefaangen. Den 19. Juni 1978 goufen an 41 amerikaneschen Zeitunge seng Comics verëffentlecht. Bis haut ass de Comic ''Garfield'' a ronn 2.500 Zeitunge publizéiert ginn a steet domat am ''[[Guinnessbook of World Records]]''.

Wéinst der grousser Beléiftheet vum ''Garfield'' huet den Davis ''Paws Inc'' gegrënnt, déi sech ëm d'[[Lizenz]]e vum [[Merchandising]] ronderëm de Comic këmmert. Well de Garfield méi dacks verfilmt gouf, gouf den Jim Davis fir 10 [[Emmy]]en nominéiert an huet der dovu véier gewonnen. Den Davis huet och d**Professor Garfield Foundation* gegrënnt, fir de Kanner Wëssen op eng spilleresch Aart a Weis bäizebréngen. Hir Websäit léiert se z.&nbsp;B. den Ëmgank mam Computer, Mathematik, Naturwëssenschaften a soss vill méi.

==Um Spaweck==
* [http://garfield.com garfield.com], offizell Säit vun de *Garfield''-Cartoonen.
Studios Hergé

***Studios Hergé*** ass eng Gesellschaft, déi 1950 vum Georges Rémi, bekannt als Hergé, gegrënnt gouf.

Si blouf bis zum Hergé sengem Doud 1983 eng privat Gesellschaft. Duerno gouf "Studios Hergé" eng Fondatioun, fir dann 2006 nees eng Gesellschaft ze ginn. 

Bekannt Kënschtler wéi de Bob de Moor an de Jacques Martin hunn do fir den Hergé ënner anerem un den Tintin-Bicher geschafft.
Wolverine (Marvel Comics)

De **Wolverine**, deen och ënner anere verschiddenen Aliassen, ënner anerem **Logan** oder **Weapon X** figuréiert huet, ass e Superheld aus dem Marvel-Comics-Universum, dee meeschtendeels als e Member vun den X-Men associéiert gëtt. De Personnage gouf vum Roy Thomas, Len Wein an John Romita, Sr. kreéiert, a gouf am November 1974 a *[[The Incredible Hulk]] #181* fir d'éischt presentéiert.

De Wolverine ass e kanadeschen Zaldot aus der Provënz Alberta, mam reellen Numm **James Howlett**. Hien ass e Mutant mat physikalesche Charakteristike vun Déieren, mat enger perfekter Regeneratiounsfäegkeet, mat ganz lueser Alterung a mat spezielle "Krallen" tëschent de Fangeren op den Hänn. Hien ass e grausamen Antiheld, mat senger Bereetschaft fir d'Doudesgewalt unzewenden a mat enger donkeler Natur. An den USA nom Vietnamkrich waren d'Antihelden a Comicken an an anere Konschtwierker beléift, an de Wolverine war faktesch e "Moossstaf" fir aner US-Comics-Antihelden.

„I'm the best there is at what I do, but what I do best isn't very nice.“– 

Hie war fir d'éischt als en Niewepersonnage geduecht, allerdéngs gouf de Wolverine ee vun de bekanntste Superhelden, dat net nëmme bei den X-Men, mä och am ganze fiktive Marvel-Universum. Hien huet seng eege Comicsserie, an en ettlech Spin-Offen, wéi *[[Old Man Logan]]* asw. Hien existéiert och praktesch an allen alternative Versioune vum Marvel-Universum. An der *[[X-Men (Filmserie)|X-Men]]*-Kinofranchise gouf de Wolverine vun 2000 bis 2017 vum Hugh Jackman gespillt, an am Film *[[X-Men Origins: Wolverine]]* (2009) gouf de jonken James Howlett vum Troye Sivan gespillt.

De Personnage vum Wolverine gouf vu bekannten themateschen Zäitschrëften, wéi *[[Wizard (Zäitschrëft)|Wizard]]*, *[[IGN]]*, *[[Empire (Filmzäitschrëft)|Empire]]* als ee vun de beschten an notabele Personnagen an der Geschicht vun de Comicke consideréiert.

## Kuckt och
* Wolverine (Ultimate Marvel), James Howlett aus dem alternative Marvel-Universum
** Jimmy Hudson,  *Wolverine, Jr.*, *Wolverine II*, *James Howlett, Jr.*, de Fils vum Ultimate-Marvel-Wolverine
* X-23 (Laura Kinney), e weibleche Marvel-Personnage, och als *Wolverine* bekannt.

## Um Spaweck
Claude Mann

De **Claude Mann**, gebuer als *Claude Tasset* den 22. Oktober 1940 zu Antony (Hauts-de-Seine), ass e franséische Schauspiller a Sänger.

## Filmographie
### Kino
* 1963: *[[La baie des anges]]* - Regie: Jacques Demy - Haaptacteuren: Jeanne Moreau, Paul Guers
* 1963: *[[L'assassin connaît la musique...]]* - Regie: Pierre Chenal - Haaptacteuren: Maria Schell, Paul Meurisse
* 1963: *[[L'âge ingrat (Film 1964)|L'âge ingrat]]* - Regie: Gilles Grangier - Haaptacteuren: Jean Gabin, Fernandel, Marie Dubois
* 1964: *[[Compartiment tueurs]]* - Regie: Costa-Gavras - Haaptacteuren: Catherine Allégret, Jacques Perrin
* 1965: *[[La corde au cou]]* - Regie: Joseph Lisbona - Haaptacteuren: Jean Richard, Dany Robin
* 1967: *[[L'homme qui trahit la mafia]]* - Regie: Charles Gérard - Haaptacteuren: Robert Hossein, Claudine Coster
* 1969: *[[L'armée des ombres]]* - Regie: Jean-Pierre Melville - Haaptacteuren: Lino Ventura, Paul Meurisse
* 1969: *Il arrivera de la mer* - Regie: Sotha - (Kuerzfilm)
* 1970: *[[Sacco e Vanzetti]]* - Regie: Giuliano Montaldo - Haaptacteuren: Gian Maria Volontè, Riccardo Cucciolla
* 1973: *[[La bonne année]]* - Regie: Claude Lelouch - Haaptacteuren: Lino Ventura, Françoise Fabian
* 1974: *Le jeu des preuves* - Regie: Luc Beraud - (Kuerzfilm)
* 1975: *[[India Song]]* - Regie: Marguerite Duras - Haaptacteuren: Delphine Seyrig, Michael Lonsdale
* 1976: *[[Souvenirs d'en France]]* - Regie: André Téchiné - Haaptacteuren: Jeanne Moreau, Marie-France Pisier
* 1978: *[[L'innocente]]* - Regie: Luchino Visconti - Haaptacteuren: Giancarlo Giannini, Laura Antonelli
* 1987: *Dérive* - Regie: Michel Bouttier - (Kuerzfilm)
* 1987: *[[Papillon du vertige]]* - Regie: Jean-Yves Carrée Le Besque - Haaptacteuren: Jean-Yves Carrée Le Besque, Joséphine Solinas
* 1988: *[[A Soldier's Tale]]* - Regie: Larry Parr - Haaptacteuren: Gabriel Byrne, Marianne Basler

## Um Spaweck
Marcel Ophüls

De **Marcel Ophüls**, gebuer den 1. November 1927 zu Frankfurt am Main, a gestuerwen de 24. Mee 2025 zu Lucq-de-Béarn, war e franséische Filmregisseur.

Hien ass de Jong vum Filmregisseur Max Ophüls.

## Filmographie
### Kino
#### als Regisseur
* 1960: *Matisse ou le talent du bonheur* - (Kuerzfilm) - (Dokumentarfilm)
* 1962: *[[L'amour à 20 ans]]* - Episod: *Munich* - Haaptacteuren: Christian Doermer, Barbara Frey
* 1963: *[[Peau de banane]]* - Haaptacteuren: Jeanne Moreau, Jean-Paul Belmondo
* 1965: *[[Faites vos jeux, mesdames]]* - Haaptacteuren: Eddie Constantine, Nelly Benedetti
* 1969: *[[Le chagrin et la pitié]]* - (Dokumentarfilm)
* 1972: *A Sense of Loss* - (Dokumentarfilm)
* 1976: *The Memory of Justice* - (Dokumentarfilm)
* 1988: *[[Hôtel Terminus]]*, - (Dokumentarfilm)
* 1994: *Veillées* - (Dokumentarfilm)
* 2009: *Max par Marcel* - (Dokumentarfilm)
* 2013: *Un voyageur* - (Dokumentarfilm)

## Um Spaweck
Theodore Roosevelt (Homonymie)

Et gëtt verschidde Persounen déi **Theodore Roosevelt** heeschen:

* Theodore Roosevelt (1858 - 1919), de 26. President vun de Vereenegte Staate vun Amerika.
* Theodore Roosevelt Sr. (1831 - 1878), dem President säi Papp.
* Theodore Roosevelt Jr. (1887 - 1944), dem President säin eelste Fils.
* Theodore Roosevelt III (1914 - 2001), dem President säi Kandskand.
* Theodore Roosevelt IV (gebuer 1942), dem President säin Urenkel.
* Theodore Roosevelt V (gebuer 1976), dem President säin Ur-urenkel.
Jottzéjott

De **Jottzéjott** ass e fiktive Personnage aus der lëtzebuergescher Comicserie *[[Superjhemp]]* vum Roger Leiner a Lucien Czuga. Et ass eng Karikatur vum deemolege lëtzebuergesche Premierminister Jean-Claude Juncker.

De Jottzéjott ass den *Avant-Premier* vu Luxusbuerg an e kënnt an all Geschicht vir. Hien ass de Bouf vun engem Stolaarbechter de bei *ARBED'NBREAKFAST* geschafft huet. En huet zu *Buergstrooss* studéiert a war do scho *Klasseprimus [[Primus inter pares|inter pares]]*. Hien huet ni als Affekot exerzéiert, mä hat sech fréi bei de *Lëschtegsozialen* engagéiert, a well Luxusbuerg scho laang op sou en dichtege Mann gewaart hat, gouf en och direkt gewielt.

De Jottzéjott ass bestuet an huet (wat kee verwonnert) e schwaarzen Hond. 

## Kuckt och
Tillandsia religiosa

D***'Tillandsia religiosa*** ass eng Bléieplanzenaart aus der Gattung *[[Tillandsia]]* an der Famill vun de Bromeliaceae.

Se gouf 2014 vun enger Grupp vu mexikanesche Biologe beschriwwen. D'Planz ass am mexikanesche Bundesstaat Morelos endeemesch, an hiert Verbreedungsgebitt läit haaptsächlech an de Gemengen Tlayacapan, Totolapan an Tepoztlán, déi an der Géigend vun der Sierra de Tepotzotlán sinn. Se wiisst a Fielsgebidder an a Bëscher.

D'Planz ass 0,8–1,5 m héich, mat ville schuppege Blieder. D'Infloreszenz ass opgeriicht, mat kuerze Picken, d'Blumme si vu gréng bis rosa. D**Tillandsia religiosa'' blitt tëscht Dezember a Mäerz.

D'Aart ass relativ rezent an der Wëssenschaft bekannt ginn, si ass awer de Lokale scho längst bekannt. Wéinst hirem schéinen Ausgesi gëtt d**Tillandsia religiosa'' fir d'Dekoratioun vu Krëppercher a vu Kierchen an der Zäit vum Advent a vu Chrëschtdag benotzt.
Zep

De **Philippe Chappuis**, besser bekannt ënner sengem Pseudonym **Zep**, gebuer de 15. Dezember 1967 zu Onex an der Schwäiz, ass e Schwäizer Auteur a Moler vum Comic *[[Titeuf]]*.

## Liewen

Hien ass de Jong vun engem Polizist an enger Néiesch. Well hien e grousse Fan vun der Rockband Led Zeppelin ass, huet hien e Comicmagasinn, dat e mat 12 Joer gemoolt hat, *Zep* genannt. Dat gouf dann och spéiderhi säi Pseudonym.

No sengem Studium am Beräich vun der dekorativer Konscht zu Genf, mat Spezialisatioun op Comics, huet den Zep beim belsche Magasinn *[[Le journal de Spirou|Spirou]]* ugefaange mat schaffen, an do seng éischt Serie *Victor* tëscht 1987 an 1991 publizéiert.

## Wierk
### Titeuf
Säi bekanntste Personnage ass den Titeuf.

## Publikatiounen

## Um Spaweck